સિડનીઃ પ્રવાસી પાકિસ્તાન અને ઓસ્ટ્રેલિયા વચ્ચે ત્રણ ટેસ્ટની શ્રેણીની અંતિમ ટેસ્ટ મેચમાં પણ ઓસ્ટ્રેલિયાએ પાકિસ્તાનનો સફાયો કરી નાખીને શ્રેણી ૩-૦થી પોતાના નામે કરી લીધી છે. ઓસ્ટ્રેલિયાના પ્રથમ દાવમાં ૫૩૮ રનના જવાબમાં પાકિસ્તાનનો પ્રથમ દાવ ૩૧૫ રનમાં સમેટાઈ ગયો હતો. પાકિસ્તાનને ફોલોઓન કરવાને બદલે ઓસ્ટ્રેલિયાએ બીજો દાવ લેવાનું પસંદ કર્યું હતું અને આક્રમક બેટિંગ કરીને ફક્ત ૩૨ ઓવરમાં બે વિકેટે ૨૪૧ રન ફટકારી દીધા હતા અને પાકિસ્તાનને જીતવા માટે ૪૬૫ રનનું વિશાળ લક્ષ્ય આપ્યું હતું, જેની સામે પાકિસ્તાનના બીજા દાવનો વાવટો ફક્ત ૨૪૪ રનમાં જ સમેટાઈ જતાં ઓસ્ટ્રેલિયાએ ૨૨૦ રનથી ટેસ્ટ જીતવાની સાથે શ્રેણી પણ ૩-૦થી પોતાના નામે કરી લીધી હતી. ઓસ્ટ્રેલિયાના પ્રથમ દાવમાં ૯૫ બોલમાં ૧૧૩ રન અને બીજા દાવમાં ૨૭ બોલમાં ૫૫ રનની વિસ્ફોટક ઇનિંગ્સ રમનાર ડેવિડ વોર્નરને મેન ઓફ ધ મેચ જાહેર કરવામાં આવ્યો હતો, જ્યારે શ્રેણીમાં શાનદાર બેટિંગ અને કેપ્ટનશિપ કરનાર સ્મિથને મેન ઓફ ધ મેચ જાહેર કરવામાં આવ્યો હતો.